**Varhaiskasvatuksessa, esiopetuksessa tai perusopetuksessa olevien lasten covid-näytteet (21.8.2020)**

**TAYS TIEDOTTAA VARHAISKASVATUKSESSA, ESIOPETUKSESSA TAI PERUSOPETUKSESSA OLEVIEN LASTEN COVID-NÄYTTEISTÄ SEURAAVAA:**

1) Mikäli lapselle ilmaantuu koronavirusinfektioon sopivia hengitystie- tai vatsaoireita, mutta hän tai hänen lähipiirinsä **ei ole matkaillut 2 viikkoon ulkomailla, eikä hän ole tiettävästi altistunut koronavirukselle**

* hän ei voi oireisena mennä hoitoon/kouluun, vaan hänelle varataan aika koronavirusnäytteille
* jos lapsen näytteille pääseminen viivästyy niin, että oireet ovat olleet jo 1 vrk poissa ennen näytteille pääsyä tai sen vastauksen saamista, niin lapsi voi palata hoitoon/kouluun
	+ jos varattua koronatestiaikaa ei tarvita, se on peruttava
* jos näyte on saatu otettua ja se on negatiivinen, niin lapsi voi palata hoitoon/kouluun sitten, kun oireet ovat selvästi lievittymässä
* jos perheessä on samanaikaisesti useita samanlaista hengitystieinfektiota sairastavaa, niin riittää, että yhdeltä lapselta on saatu negatiivinen testitulos: muut lapset voivat palata hoitoon/kouluun kun oireet ovat selvästi lievittymässä.

 2) Mikäli lapselle ilmaantuu koronavirusinfektioon sopivia hengitystie- tai vatsaoireita oireita, **ja hän tai hänen lähipiirinsä on matkaillut 2 viikon sisään ulkomailla**

* hän ei voi mennä oireisena hoitoon/kouluun vaan hänelle varataan aika koronavirusnäyt-teille
* hän saa mennä hoitoon/kouluun vasta kun koronavirusnäyte on otettu ja se on vastattu negatiivisena, ja oireet ovat selvästi lievittymässä

 3) Mikäli lapsi on **altistunut koronavirukselle**, hänet on määrätty karanteeniin. Jos hän saa koronavirusinfektioon sopivia oireita, hänelle järjestetään koronatestausaika. Lapsi on kuitenkin karanteenissa eikä voi mennä hoitoon/kouluun ennen karanteenin päättymistä, vaikka testitulos olisi negatiivinen. Jos testitulos on positiivinen, hänet määrätään eristykseen, ja hän voi palata hoitoon/kouluun vasta eristysajan päätyttyä.

Jaana Syrjänen, osastonylilääkäri, Tays infektioyksikkö ja PSHP:n tartuntataudeista vastaava lääkäri
Sirpa Räsänen, lasteninfektiosairauksien erikoislääkäri, Tays infektioyksikkö ja Tampereen kaupungin epidemiologi ja tartuntataudeista vastaava lääkäri
Eija Tomás, hallintoylilääkäri, Pirkanmaan sairaanhoitopiiri
Juhani Sand, johtajaylilääkäri, Pirkanmaan sairaanhoitopiiri